Bobbi Jene (หนังตัวอย่างบรรยายไทย)
Channel: Documentary Club
Date: 18/12/2018

“บ็อบบี้ จีน” สะสมชื่อเสียงในฐานะนักเต้นสาวผู้มากพรสวรรค์ประจำคณะ Batsheva อันโด่งดังแห่งอิสราเอลนานหนึ่งทศวรรษ ก่อนจะตัดสินใจเดินทางกลับสหรัฐอเมริกาบ้านเกิดเพื่อถางหนทางใหม่ให้ตัวเอง พร้อมๆ กับดิ้นรนประคับประคองความสัมพันธ์ทางไกล กับนักเต้นหนุ่มรุ่นน้องในอิสราเอลด้วยความยากลำบาก

หนังติดตามชีวิตบ็อบบี้สองปีเต็ม เชื้อเชิญให้เราเข้าร่วมเป็นพยานแห่งความพากเพียรของเธอ ในการใช้เรือนร่างและจิตวิญญาณค้นหาเส้นทางอาชีพ ความหมายของการเป็นผู้หญิง และความรักแท้ อย่างทั้งเจ็บปวดร้าวรานและทะเยอทะยานน่าตื่นตะลึง